Nr. L 164/22 De Europæiske Fællesskabers Tidende 21. 6. 97 (Retsakter bvis offentliggørelse ikke er obligatorisk) RÅDET RÅDETS AFGØRELSE af 21. maj 1997 om indgåelse af aftalen mellem Det Europæiske Fællesskab og Amerikas Fore- nede Stater om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer (97/389/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, og artikel 228, stk. 4, under henvisning til forslag fra Kommissionen, og ud fra følgende betragtninger: Den 25. september 1995 bemyndigede Rådet Kommis- sionen til på Fællesskabets vegne at forhandle aftaler om kontrol med narkotikaprækursorer og kemiske stoffer med OAS-medlemsstaterne; på den transatlantiske dagsorden blev indgåelsen af en aftale om narkotikaprækursorer, der skulle rumme en særlig mekanisme for samråd inden forsendelse, betegnet som et prioriteret spørgsmål i forholdet mellem EF og USA; på grundlag af denne bemyndigelse og bestemmelserne i den transatlantiske dagsorden har Kommissionen afsluttet forhandlinger med Amerikas Forenede Stater den 11. april 1997; det er hensigtsmæssigt, at Rådet bemyndiger Kommis- sionen til, i samråd med et særligt, af Rådet udpeget udvalg, på Fællesskabets vegne at godkende ændringer i de tilfælde, hvor aftalen indeholder bestemmelser om, at de skal vedtages af Den Blandede Opfølgningsgruppe; en sådan bemyndigelse vil imidlertid være begrænset til ændring af aftalens bilag, for så vidt det drejer sig om stof- fer, der allerede er omfattet af fællesskabslovgivningen om narkotikaprækursorer og kemiske stoffer; aftalen bør godkendes — TRUFFET FØLGENDE AFGØRELSE: Artikel 1 Aftalen mellem Det Europæiske Fællesskab og Amerikas Forenede Stater om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, godkendes herved på Fællesskabets vegne. Teksten til aftalen er knyttet til denne afgørelse. Artikel 2 1. I Den Blandede  Opfølgningsgruppe, der er omhandlet i aftalens artikel 11, repræsenteres Fælles- skabet af Kommissionen, bistået af repræsentanter for medlemsstaterne. 2. Kommissionen bemyndiges til på Fællesskabets vegne at godkende ændringer af bilagene til aftalen, der vedtages af Den Blandede Opfølgningsgruppe efter proce- duren i aftalens artikel 12. Kommissionen bistås i udførelsen af dette hverv af et særligt udvalg udpeget af Rådet. 3. Den i stk. 2 omhandlede bemyndigelse er begrænset til de stoffer, der allerede er omfattet af den relevante fællesskabslovgivning om  narkotikaprækursorer  og kemiske stoffer.